Carambol pe Autostrada A2 București-Constanța: 14 persoane implicate în accident, cinci rănite. Traficul în zonă, restricționat
Traficul rutier este restricționat pe a doua bandă pe Autostrada A2 pe sensul Constanța – București în urma unui accident rutier produs miercuri, în zona localității Sărulești, județul Călărași. Evenimentul a fost cauzat de o coliziune în lanț între cinci autoturisme, în urma căreia 14 persoane au fost implicate, cinci dintre acestea fiind rănite.